
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 8
                                                            din 30 ianuarie 2020
    privind aprobarea participării Municipiului Sighişoara la proiectul: „Simplificare administrativă extinsă
 și Planificare strategică integrată pentru cetățenii municipiului Sighișoara”, în cadrul Programului Operaţional Capacitate Administrativă 2014 – 2020, cererea de proiecte POCA/661/2/1(CP13 /2019 pentru regiunile mai puțin dezvoltate) şi a protocolului de colaborare

cu Direcția de Asistență Socială  Sighişoara

               Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 1.415/17.01.2020 și la Consiliul Local Sighișoara cu nr. 2.123/23.01.2020, de referatul de aprobare, înregistrat cu nr. 1.416/17.01.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere faptul că, în data de 18 noiembrie 2019, Ministerul Lucrărilor Publice, Dezvoltării şi Administrației, prin Autoritatea de Management pentru Programul Operațional Capacitate Administrativă a lansat CEREREA DE PROIECTE nr.  CP 13/2019 „Fundamentarea deciziilor, planificare strategică și măsuri de simplificare pentru cetățeni la nivelul administrației publice locale din regiunile mai puțin dezvoltate”, în cadrul Programului Operațional Capacitate Administrativă 2014 –2020;

Având în vedere:
· intenția Municipiului Sighișoara, în calitate de instituție să exercite un rol coordonator la nivel local, în sectorul asistenței sociale, în baza competențelor sale partajate prevăzute legal, de a depune o cerere de finanțare în cadrul Programului Operational Capacitate Administrativă, Cererea de proiecte nr. CP 13/2019, destinată realizării unui proiect care să permită instituției să își exercite, cu o eficiență sporită, atribuțiile legale în această problematică deosebit de complexă;

· nevoia de colaborare și sincronizare a tuturor actorilor instituționali implicați în domeniul asistenței sociale care exercită competențe partajate în vederea deservirii cetățenilor la cel mai înalt nivel de calitate și în cel mai operativ mod;

· necesitatea unei strânse colaborări, între Municipiul Sighișoara și Direcția de Asistență Socială, în scopul implementarii activităților care ar urma să fie derulate în cadrul proiectului: „Simplificare administrativă extinsă și Planificare strategică integrată pentru cetățenii municipiului Sighișoara”; 

Luând în considerare prevederile  Hotărârii Consilului Local Sighișoara nr. 84/29 martie 2018 privind înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia;

Ținând cont de prevederile Regulamentului de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighișoara nr. 109/18.05.2018 și actualizat prin Hotărârea Consiliului Local Sighișoara nr. 154/31.07.2018;

Văzând prevederile Legii nr. 273/2006 privind finanțele publice locale, cu modificările și completările ulterioare;

Văzând Raportul de specialitate al Biroului Achiziţii, Accesare Fonduri Europene și Management Proiecte, înregistrat cu nr. 1.417/17.01.2020, prin care se propune aprobarea participării Municipiului Sighişoara la proiectul: „Simplificare administrativă extinsă și Planificare strategică integrată pentru cetățenii municipiului Sighișoara”, în cadrul Programului Operaţional Capacitate Administrativă 2014 – 2020, cererea de proiecte POCA/661/2/1(CP13 /2019 pentru regiunile mai puțin dezvoltate) şi a protocolului de colaborare cu Direcția de Asistență Socială Sighişoara;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2), lit. „b”, „d” și „e”, alin. (7) lit. „b” și „s”, alin. (9) lit. „a”, alin. (14), art. 139 alin. (1) și alin. (3) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
H O T Ă R Ă Ş T E :
Art. 1. Se aprobă participarea Municipiului Sighişoara la proiectul: „Simplificare administrativă extinsă și Planificare strategică integrată pentru cetățenii municipiului Sighișoara”, în cadrul Programului Operaţional Capacitate Administrativă 2014 – 2020, Axa prioritară 2: Administrație publică și sistem judiciar accesibile și transparente, Obiectiv specific 2.1 Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP, cererea de proiecte POCA/661/2/1(CP13 /2019 pentru regiunile mai puțin dezvoltate).  
Art. 2. Se aprobă încheierea protocolului de colaborare între Municipiul Sighişoara și Direcția de Asistență Socială Sighişoara, conform anexei, care face parte integrantă din prezenta hotărâre, pe perioada implementării proiectului: „Simplificare administrativă extinsă și Planificare strategică integrată pentru cetățenii Municipiului Sighișoara”.

Art. 3. Se împuterniceşte Primarul Municipiului Sighişoara, domnul Mălăncrăvean Ovidiu - Dumitru, cu semnarea documentelor necesare elaborării și depunerii cererii de finanțare, în cadrul cererii de proiecte menționată la art. 1 din prezenta, precum și a protocolului de colaborare dintre Municipiul Sighişoara și Direcția de Asistență Socială Sighișoara, prevăzut la art. 2 din prezenta hotărâre.

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Viceprimarul Municipiului Sighişoara, Biroul Achiziţii, Accesare Fonduri Europene și Management Proiecte, Biroul Buget, Contabilitate, Salarizare – Direcţia Economică, Biroul Juridic din cadrul Municipiului Sighișoara și Direcția de Asistență Socială Sighişoara.

Art. 5. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Șoneriu Mihai - Marcel          
                                           Contrasemnează pentru legalitate
                                 SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Biroul Achiziţii, Accesare Fonduri Europene şi Management Proiecte;
  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. Direcția de Asistență Socială Sighişoara.
11 ex.

B.A. 
